**Reklamačný poriadok spoločnosti HA-UZ market s.r.o.**,

1. Spoločnosť HA-UZ market s.r.o. so sídlom Štrková 94, 010 01 Žilina, IČO: 36 011 282, zapísaná v Obchodnom registri Okresného súdu Žilina oddiel Sro., vložka č. 3646/L, vydáva tento Reklamačný poriadok v súlade s § 18 zákona č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (ďalej len“ZoOS“). Účelom Reklamačného poriadku je informovať spotrebiteľa o rozsahu, podmienkach a spôsobe uplatnenia zodpovednosti za vady výrobkov a služieb (ďalej len "reklamácia") vrátane údajov o tom, kde možno reklamáciu uplatniť a o vykonávaní záručných opráv.
2. Termín „predávajúci“ používaný v tomto Reklamačnom poriadku označuje spoločnosť HA-UZ market s.r.o.
3. Termín „kupujúci“ označuje odberateľa, ktorým je fyzická osoba alebo právnická osoba, ktorá nakupuje výrobky pre vlastnú potrebu, ich ďalší predaj alebo spracovanie.
4. V zmysle ust. §18 ods. 1 Zákona je predávajúci povinný kupujúceho riadne informovať o podmienkach a spôsobe reklamácie vrátane údajov o tom, kde možno reklamáciu uplatniť, a o vykonávaní záručných opráv. Reklamačný poriadok je:
	1. zverejnený na internetovej stránke predávajúceho: www.ha-uz.sk,
	2. v tlačenej forme viditeľne umiestnený na prevádzkach predávajúceho.
5. Prevzatím tovaru pristupuje kupujúci k podmienkam uvedeným v tomto Reklamačnom poriadku. Odkaz na tento Reklamačný poriadok je uvedený na doklade, ktorý potvrdzuje zaplatenie kúpnej ceny alebo ceny za vykonanie diela, prípadne na doklade, ktorým sa potvrdzuje záručná doba tovaru alebo služby (záručný list).
6. Podmienky záruky sú vyznačené predávajúcim v záručnom liste. Doba spracovania materiálu je uvedená na každom balení

6.1. Na výrobok, ktorý zákazník používa v rámci svojej podnikateľskej činnosti, je záručná doba jeden rok odo dňa prevzatia výrobku.

1. Zodpovednosť za vady:
	1. Predávajúci zodpovedá za vady, ktoré má predaný alebo dodaný tovar pri prevzatí kupujúcim. Kupujúci je oprávnený si tovar pred prevzatím prezrieť. Predávajúci nezodpovedá za vady tovaru, ktoré mohol kupujúci pri prehliadke zistiť, najmä nezodpovedá za to, ak kupujúci neskôr bude reklamovať chýbajúce príslušenstvo tovaru alebo mechanické poškodenie tovaru zistiteľné pri prehliadke. Predávajúci za takéto vady nezodpovedá ani vtedy, ak kupujúci nevyužil možnosť vykonať prehliadku tovaru.
	2. Predávajúci nebude brať na zreteľ reklamáciu zakúpeného materiálu v prípade, keď nebude možné posúdiť jeho parametre akosti a to z dôvodu spracovania materiálu, odstránenia materiálu, alebo jeho prekrytia iným materiálom.
	3. Záruka sa vzťahuje len na vady spôsobené pri výrobe. Záruka sa nevzťahuje najmä na:
		1. vady a poškodenia tovaru spôsobené prirodzeným alebo mechanickým poškodením tovaru a jeho komponentov, vrátane náhodného;
		2. vady a poškodenia tovaru spôsobené znečistením tovaru alebo jeho častí v dôsledku zanedbania údržby;
		3. vady a poškodenia tovaru spôsobené používaním tovaru v podmienkach, ktoré svojou teplotou, prašnosťou, vlhkosťou, chemickými a mechanickými vplyvmi prostredia nezodpovedajú podmienkam, v ktorých sa tovar bežne používa;
		4. vady a poškodenia tovaru spôsobené v dôsledku živelnej udalosti;
		5. vady a poškodenia tovaru spôsobené násilným poškodením tovaru;
		6. vady a poškodenia tovaru spôsobené nedodržaním zásad používania tovaru, resp. výrobcom stanovených technologických predpisov a noriem;
		7. vady a poškodenia tovaru spôsobené použitím iných komponentov, než odporúčaných výrobcom alebo dodávateľom, kombináciou s materiálom inej značky ako ponúka predávajúci, rovnako ako aj opravou či modifikáciou osobami inými, než osobami autorizovanými výrobcom alebo dodávateľom;
		8. vady spôsobené prí rekonštrukcii, pokiaľ bol materiál v poriadku a boli dodržané všetky zásady používania tovaru, resp. výrobcom stanovených technologických predpisov a noriem
		9. vady a poškodenia tovaru, o ktorých kupujúci pred prevzatím tovaru vedel;
		10. vady a poškodenia tovaru, ktoré si kupujúci spôsobil sám alebo ktoré boli spôsobené neodbornou montážou tovaru.
2. Uplatnenie zodpovednosti za vady (reklamácia):
	1. Práva zo zodpovednosti za vady sa uplatňujú priamo u predávajúceho alebo v prevádzke, v ktorej bol tovar kúpený.
	2. Pri reklamácii je zo strany kupujúceho potrebné doložiť záručný list, dodací list, doklad o zaplatení kúpnej ceny tovaru, šaržu, prípadne výrobné číslo tovaru.
	3. Kupujúci je povinný písomne reklamovať vady tovaru u predávajúceho bez zbytočného odkladu.
	4. Predávajúci je povinný do troch pracovných dní od obdržania reklamácie sa k nej písomne vyjadriť a vydať kupujúcemu potvrdenie o prijatí reklamácie. Za účelom splnenia tejto zákonnej povinnosti osoba, ktorá uplatňuje reklamáciu vyplní spolu s povereným zamestnancom predávajúceho reklamačný protokol, v ktorom presne popíše vadu a spôsob akým sa vada prejavuje. Na žiadosť predávajúceho je kupujúci povinný vyhotoviť požadovanú fotodokumentáciu a doručiť ju predávajúcemu. Okrem toho je kupujúci povinný predložiť predávajúcemu doklad o zaplatení výrobku, dodací list alebo záručný list, číslo šarže použitého výrobku, výrobné číslo. Predávajúci je povinný vydať písomné stanovisko k reklamácii najneskôr do 30 dní odo dňa uplatnenia reklamácie.
3. Spôsob vybavenia reklamácie:
	1. Vybavením reklamácie sa v zmysle ust. §2 písm. m/ ZoOS rozumie: ukončenie reklamačného konania odovzdaním opraveného výrobku, výmenou výrobku, vrátením kúpnej ceny výrobku, vyplatením primeranej zľavy z ceny výrobku, písomná výzva na prevzatie plnenia alebo jej odôvodnené zamietnutie.
	2. Vybavenie reklamácie nesmie trvať dlhšie ako 30 dní odo dňa uplatnenia reklamácie. Po uplynutí lehoty na vybavenie reklamácie má kupujúci právo od zmluvy odstúpiť alebo má právo na výmenu výrobku za nový výrobok.
	3. Ak ide o vadu, ktorú možno odstrániť, má kupujúci právo, aby bola takáto vada bezplatne, včas a riadne odstránená.
	4. Predávajúci môže vždy namiesto odstránenia vady vymeniť vadnú vec za bezvadnú.
	5. Ak sa po prijatí reklamácie zistí, že vec má vadu, ktorá je neodstrániteľná, a ktorá bráni tomu, aby sa vec mohla riadne užívať ako vec bez vady, má kupujúci právo na výmenu veci alebo má právo od zmluvy odstúpiť.
	6. Tie isté práva ako sú uvedené v bode 9.5 prislúchajú kupujúcemu, ak ide síce o odstrániteľnú vadu, ale kupujúci nemôže pre opätovné vyskytnutie sa tej istej vadyani po tretej oprave vec riadne užívať.
	7. Tie isté práva ako sú uvedené v bode 9.5 prislúchajú kupujúcemu v prípade, že má vec súčasne najmenej tri rôzne odstrániteľné vady, pričom každá z nich bráni v riadnom užívaní.
	8. Reklamácia nebude uznaná v prípade, že výrobca preukáže, že reklamovaný nedostatok nie je spôsobený vadou výrobku, ale že ide o nedostatok pri montáži, alebo chybu, vzniknutú pri prevoze tovaru. Pri neoprávnenej reklamácii budú kupujúcemu fakturované náklady, spojené s riešením reklamácie

Tento reklamačný poriadok nadobúda platnosť a účinnosť dňa 1.11.2010 a ruší všetky predchádzajúce ustanovenia a zvyklosti, súvisiace s vybavovaním reklamácií a zárukou na tovar.

Nesplnením vyššie uvedených reklamačných podmienok kupujúci ohrozuje kvalitu a časový priebeh reklamačného konania.

HA-UZ market s.r.o.

V Žiline, dňa 1.11.2010 Vypracoval : RNDr.Juraj Hallon